Diari Oficial de la Generalitat Valenciana


Sumari del DOGV 5497, del 24-04-2007 (2007/4975)

ORDE de 10 d'abril de 2007, de la Conselleria de Justícia, Interior i Administracions Públiques, per la qual s'aprova l'excepció a l'exercici del lloc de tresoreria del Consorci per al Desenvolupament de la Televisió Digital Terrestre (TDT) Local Pública per a la Demarcació de Torrent.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5497

Data del DOGV
:   24-04-2007

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2007/4975


Data del document
:   10-04-2007

Organisme emissor
:   Conselleria de Justícia, Interior i Administracions Públiques

Tipus de document
:   Ordre

Descriptors 

:   * professió administrativa
    * qualificació del personal
    * comptable
    * administració local

Per Orde de 15 de febrer de 2007 de la Conselleria de Justícia, Interior i Administracions Públiques, publicada en el DOCV de 28 de febrer de 2007, es va aprovar la creació i classificació del lloc de tresoreria del Consorci per al Desenvolupament de la Televisió Digital Terrestre (TDT) Local Pública per a la Demarcació de Torrent.  
No obstant això, l'esmentat Consorci va acordar, en sessió plenària celebrada el dia 23 de febrer de 2007, sol·licitar d'aquesta Conselleria de Justícia, Interior i Administracions Públiques autorització perquè les funcions del lloc de tresoreria siguen exercides per un funcionari del Consorci, degudament qualificat.  
L'esmentat Consorci té el lloc de secretaria classificat en classe primera i un pressupost inferior a 55.221.758 euros.  
En l'actualitat l'esmentat lloc de treball es troba vacant.  
Consta en l'expedient certificat expedit per la Secretaria General del Consorci acreditatiu del pressupost.  
Vista la disposició addicional tercera del Reial Decret 1732/1994, de 29 juliol, que admet, excepcionalment, autoritzar l'exercici del lloc de tresoreria per un funcionari de la corporació, degudament qualificat, als municipis amb població inferior a 50.000 habitants o pressupost inferior a 69.942.002 euros.   
Per tant, i fent ús de les competències atribuïdes pels articles 2.2 d), i 9 del Decret 159/1997, de 29 d'abril, del Govern Valencià, pel qual s'aprova el Reglament regulador de la competències de la Generalitat Valenciana relatives als funcionaris d'administració local, amb habilitació de caràcter nacional,  
ORDENE  
Autoritzar l'exercici del lloc de tresoreria del Consorci per al Desenvolupament de la Televisió Digital Terrestre (TDT) Local Pública per a la Demarcació de Torrent, a un funcionari del Consorci, degudament qualificat. Aquesta dispensa es farà constar a la relació o, si fa al cas, al catàleg de llocs de treball del Consorci.  
Contra aquesta orde, que posarà fi a la via administrativa, es podrà interposar recurs contenciós administratiu davant del Jutjat Contenciós Administratiu de València o davant del Jutjat Contenciós Administratiu en la circumscripció del qual tinga el demandant el seu domicili, en el termini de dos mesos, comptadors des de l'endemà de la seua publicació. Tot això de conformitat amb el que estableixen els articles 116 i 117 de la Llei 30/1992, de 26 de novembre, del Règim Jurídic de les Administracions Publiques i del Procediment Administratiu Comú, i amb els articles 8 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjudici que s'utilitze qualsevol altra via que es considere oportuna.  
València, 10 d'abril de 2007  
El conseller de Justícia, Interior i Administracions Publiques,  
MIGUEL PERALTA VIÑES